**Cursul de Limbă Română pentru italieni**

**la Accademia di Romania din Roma**

 Cursul de Limbă Română pentru italieni organizat de Accademia di Romania din Roma în cadrul programului susținut de ICR va avea loc în perioada 16 februarie - 29 iunie și va fi ținut de doamna lect. univ. dr. Nicoleta Neșu – Lector de limbă, cultură și civilizație românească la Universitatea La Sapienza din Roma prin Institutul Limbii Române.

 În acest semestrul continuă cursurile A0 și A1, începute anul trecut în luna octombrie (primul semestru al anului academic 2021/2022), cu un nivel A2.

Având în vedere normele sanitare impuse de către guvernul italian ca măsură împotriva contaminării cu COVID19, la solicitarea cursanților, cursurile de limbă română se vor desfășura online pe platforma Google Meet, cu o frecvență săptămânală, miercurea între orele 18:00 și 20:00. Zilele de desfășurare a cursurilor pot suferi modificări în funcție de zilele legale libere și se vor recupera la o dată ulterioară, stabilită de d-na lect. univ. dr. Nicoleta Neșu.

Prin acest curs, Academia di Romania dorește să se adreseze publicului italian larg, cu motivaţii diferite, participanţii provenind din diferite medii, afaceri, funcţionari în întreprinderi de stat dar şi private, etc. De asemenea ne adresăm studenţilor şi doctoranzilor în diverse domenii, dar și celor interesaţi de învăţarea limbii române, indiferent de nivelul lingvistic, studii sau obiective.

Predarea acestor cursuri interactive se bazează pe o abordare contrastivă a limbii române, în raport cu limba italiană, în primul rând, dar și cu referiri la celelalte limbi romanice, precum și la limba engleză. Elementele de natură lingvistică vor fi prezentate, acolo unde este posibil, într-un cadru mai larg, cu referiri la literatura română, la diferite contexte istorice și culturale.

**ACCADEMIA DI ROMANIA DIN ROMA**

Tel. +39.06.3201594; e-mail. accadromania@accadromania.it